SET เปิดเช้ากุล่มแบงก์ฟื้นตัว ดันดัชนีบวกสวนตลาดหุ้นตปท.
ดัชนี SET เปิดเช้าในกรอบแคบแกว่งบวกลบเล็กน้อย ก่อนขยับขึ้นยืนแดนบวก ล่าสุดเวลา 10.13 น. อยู่ที่ 1,472.30 จุด ปรับตัวขึ้น 2.05 จุด หรือ 0.14% นำโดยแรงซื้อกลุ่มแบงก์ที่เริ่มฟื้นตัวหลังร่วงแรงวานนี้
9 ก.ค. 2558

ผู้สื่อข่าวรายงานว่า  ดัชนี SET เปิดเช้าในกรอบแคบแกว่งบวกลบเล็กน้อยก่อนขยับขึ้นยืนแดนบวก โดยหุ้นแบงก์ฟื้นตัวขึ้น ขณะที่มีแรงขายหุ้นพลังงานและสื่อสารทั้งนี้ ตลาดหุ้นรีบาวด์จากวานนี้ที่ปิดลบ 13.52 จุด อยู่ที่ 1,470.25 จุด
ขณะที่ตลาดหุ้นไทยนั้นมีการปรับตัวขึ้นสวนทางทิศทางตลาดหุ้นเอเชียที่ร่วงหนักตามตลาดหุ้นจีน เนื่องจากความวิตกกังวลที่ว่า การร่วงลงของตลาดหุ้นจีนอาจจะส่งผลกระทบต่อการเติบโตทางเศรษฐกิจของจีนซึ่งมีขนาดใหญ่เป็นอันดับ 2 ของโลก
โดย SET ล่าสุดเวลา 10.13 น. อยู่ที่ 1,472.30 จุด ปรับตัวขึ้น 2.05 จุด หรือ 0.14% มูลค่าซื้อขายที่ 3,347.95 ล้านบาท นำโดยแรงซื้อกลุ่มแบงก์ที่เริ่มฟื้นตัวหลังร่วงแรงวานนี้
 